มัคซีมีลีอานที่ 1 ผู้คัดเลือกแห่งบาวาเรีย

มัคซีมีลีอานที่ 1 ผู้คัดเลือกแห่งบาวาเรีย (; 17 เมษายน ค.ศ. 1573 – 27 กันยายน ค.ศ. 1651) เป็นประมุขของดัชชีแห่งบาวาเรียแห่งตระกูลวิทเทลส์บัค และเป็นเจ้านครรัฐผู้คัดเลือกแห่งจักรวรรดิโรมันอันศักดิ์สิทธิ์ สมัยการปกครองของดยุกมัคซีมีลีอานเป็นสมัยของสงครามสามสิบปี

มัคซีมีลีอานเกิดที่มิวนิกเป็นพระโอรสองค์ใหญ่ของวิลเฮ็ล์มที่ 5 ดยุกแห่งบาวาเรียและเรอนีแห่งลอแรน ได้รับการศึกษากับเยซูอิด มัคซีมีลีอานทรงเริ่มเข้ารับราชการในปี ค.ศ. 1591  ในปี ค.ศ. 1595 ทรงเสกสมรสกับลูกพี่ลูกน้องของพระองค์ คือ เอลีซาแบ็ต เรอนี พระธิดาของชาร์ลที่ 3 ดยุกแห่งลอแรน ผู้เป็นพระมาตุลา และในปี ค.ศ. 1597 มัคซีมีลีอานก็ได้รับครองราชย์เป็นดยุกแห่งบาวาเรีย เมื่อวิลเฮ็ล์มที่ 5 พระบิดาสละราชสมบัติ สองสามเดือนหลังจากการสิ้นพระชนม์ของเอลีซาแบ็ตในปี ค.ศ. 1635 มัคซีมีลีอานก็ทรงเสกสมรสกับพระภาติกาพระชันษา 25 ปี มาเรีย อันนาแห่งออสเตรียพระราชธิดาในจักรพรรดิแฟร์ดีนันท์ที่ 2 แห่งจักรวรรดิโรมันอันศักดิ์สิทธิ์กับ มาเรีย อันนาแห่งบาวาเรีย พระขนิษฐาของพระองค์

 อ้างอิง 

 ดูเพิ่ม 
 รายนามประมุขแห่งบาวาเรีย

หมวดหมู่:บุคคลที่เกิดในปี พ.ศ. 2116
หมวดหมู่:บุคคลในคริสต์ศตวรรษที่ 16
หมวดหมู่:ดยุกแห่งบาวาเรีย
หมวดหมู่:บุคคลในสงครามสามสิบปี
หมวดหมู่:ราชวงศ์วิทเทิลส์บัค
หมวดหมู่:ผู้คัดเลือกแห่งบาวาเรีย
หมวดหมู่:บุคคลจากมิวนิก